ରୁହି ଚତୁର୍ବେଦୀ

ରୁହି ଚତୁର୍ବେଦୀ (ଜନ୍ମ: ୨୭ ଅପ୍ରେଲ ୧୯୯୩) ଜଣେ ଭାରତୀୟ ଅଭିନେତ୍ରୀ ଓ ମଡେଲ୍ । ଏକତା କପୁରଙ୍କଦ୍ୱାରା ନିର୍ମିତ ହିନ୍ଦୀ କଥାଚିତ୍ର କୁଣ୍ଡଳୀ ଭାଗ୍ୟରେ,  ଶ୍ରେର୍ଲ୍ୟାନ ଖୁରାନା ମାଲହୋତ୍ରା ଭୂମିକାରେ ଅଭିନୟ ପାଇଁ ସେ ଜଣାଶୁଣା । 

 ବ୍ୟକ୍ତିଗତ ଜୀବନ 
ରୁହି ରାଜସ୍ଥାନର ଜୟପୁରରେ ଜନ୍ମଗ୍ରହଣ କରିଥିଲେ । ସେ ମୁମ୍ବାଇର ଡିଭାଇନ୍ ଚାଇଲ୍ଡ୍ ସ୍କୁଲ୍‌ରୁ ସ୍କୁଲ୍ ଶିକ୍ଷା ଶେଷ କରିଥିଲେ । ଏହାପରେ, ଭାବନା କଲେଜରୁ ଇତିହାସ ଅଧ୍ୟୟନ କରିଥିଲେ । ୨ ଡିସେମ୍ବର ୨୦୧୯ରେ, ସେ ଶିବେନ୍ଦ୍ର ସାଇନିୟୋଲଙ୍କୁ ବିବାହ କରିଥିଲେ, ଯାହାଙ୍କ ସହିତ ତାଙ୍କର ସମ୍ପର୍କ ଅନେକ ଦିନ ଧରି ଥିଲା ।

 ଅଭିନୟ ଜୀବନ 
ସେ ମିସ୍ ଇଣ୍ଡିଆ ୱାଲ୍ଡୱାଇଡ୍ ୨୦୧୦ରେ ଫାଇନାଲିଷ୍ଟ ଥିଲେ । ସେ ଲାକ୍‌ମି ଫ୍ୟାସନ୍ ଉଇକ୍, ଇଣ୍ଡିଆ ଫ୍ୟାସନ୍ ଉଇକ୍, ରକି ଷ୍ଟାର୍, ଜେଜେ ବାଲାୟା, ବିକ୍ରମ ଫର୍ଦିନ୍‌ସ୍, ଋତୁ କୁମାର ଓ ଋତୁ ବେରିଙ୍କ ପାଇଁ ମଡେଲିଂ କରିଛନ୍ତି । ୨୦୧୨ ମସିହାରେ, ସେ ସଙ୍ଗୀତ ଭିତ୍ତିକ କଥାଚିତ୍ର ଆଲାପରେ କାମ କରିଥିଲେ ।

୨୦୧୭ ମସିହାରେ, ସେ ଜୀ ଟିଭିରେ ପ୍ରସାରିତ ଧାରାବାହିକ କୁଣ୍ଡଳୀ ଭାଗ୍ୟରେ ଅଭିନୟ କରିଥିଲେ, ଯେଉଁଥିରେ ସେ ଖଳନାୟିକା ଭୂମିକାରେ ଅଭିନୟ କରିଥିଲେ । ଏହି ଧରାବାହିକରେ ତାଙ୍କ ଅଭିନୟ ପାଇଁ, ସେ ଲୋକପ୍ରିୟତା ପାଇଥିଲେ । ମାର୍ଚ୍ଚ ୨୦୨୩ରେ, ସେ ଏହି ଧାରାବାହିକ ଛାଡ଼ି ଦେଇଥିଲେ, କିନ୍ତୁ ୨୦୨୪ ମସିହାରେ ସେ ପୁଣିଥରେ ଏଥିରେ କାମ କରିଥିଲେ ।

୨୦୨୩ ମସିହାରେ, ସେ କଲର୍ସ ଟିଭିରେ ପ୍ରସାରିତ କାର୍ଯ୍ୟକ୍ରମ ଫିଅର୍ ଫ୍ୟାକ୍ଟର୍: ଖତ୍‌ରୋଁ କେ ଖିଲାଡ଼ି ୧୩ରେ ପ୍ରତିଯୋଗୀ ଭାବରେ ଅଂଶଗ୍ରହଣ କରିଥିଲେ ।

 ଅଭିନୀତ କଥାଚିତ୍ର 

 ବର୍ଷ  କଥାଚିତ୍ର  ଭୂମିକା  ଆଧାର ୨୦୧୨  ଆଲାପ  ସୁକ୍ରୀତି୨୦୧୬କଙ୍ଗନାକଙ୍ଗନାପଗଡ଼ିନେହା

 ଅଭିନୀତ ଧାରାବାହିକ 

 ବର୍ଷ  ଧାରାବାହିକ  ଭୂମିକା ମନ୍ତବ୍ୟଆଧାର ୨୦୧୭–୨୦୨୩; ୨୦୨୪–ଏବେଯାଏଁ  କୁଣ୍ଡଳୀ ଭାଗ୍ୟ  ଶ୍ରେର୍ଲ୍ୟାନ ଖୁରାନା ମାଲହୋତ୍ରା ୨୦୧୮; ୨୦୧୯କୁମ୍‌କୁମ୍ ଭାଗ୍ୟଅତିଥି କଳାକାର୨୦୨୩ଫିଅର୍ ଫ୍ୟାକ୍ଟର: ଖତ୍ରୋଁ କେ ଖିଲାଡ଼ି ୧୩ପ୍ରତିଯୋଗୀ୧୪ତମ ସ୍ଥାନ

 ଆଧାର 

 ବାହାର ଲିଙ୍କ୍ 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ରାଜସ୍ଥାନର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ମୁମ୍ବାଇର ଅଭିନେତ୍ରୀ